Når du er klar med et navn til din side, skal du blot klikke dig ind på Facebook. Her kan du så vælge at oprette en side til din virksomhed, gruppe, fanside eller noget helt andet. Når du opretter navnet, skal du ligeledes oplyse, hvad det er for en virksomhed, du driver. Det kan eksempelvis være en restaurant. Næste skridt er at lave et profilbillede samt et coverbillede til din side.
Disse billeder spiller også en stor rolle i forhold til, hvordan følgere lægger mærke til dig. Her er det vigtigt, at du finder relevante billeder, som også har relation til enten dig, din virksomhed eller logo.
Når du har oprettet din profil, er du nu administrator. Det betyder selvfølgelig, at der er masser af features, du kan justere på løbende. Det er ganske simpelt at oprette en side på mediet, hvilket er en kæmpe fordel for virksomheder, som skal have nye kunder. Det er desuden gratis at oprette en side på mediet.